Zbywace pjenjezy z komunalneje pawšale rozdźělili
Trjebin (CK/SN). Wosebity připowěšak, kiž hodźi so fleksibelnje zasadźeć a wužiwać, chce Trjebinska gmejna kupić, zo by přistajenym swojeho twarskeho zawoda dźěło wolóžiła. Nimale 21 500 eurow za to financuja ze srědkow komunalneje pawšale. „Mamy w gmejnje wjele zelenišćow, ale jenož dweju połnje přistajeneju w twarskim zawodźe. Tamni jenož něšto hodźin wob tydźeń dźěłaja“, wobkrući wjesnjanosta Waldemar Locke (CDU) trěbnosć inwesticije. Dokelž hodźi so płonina za nakładowanje připowěšaka wuměnić, móža po słowach wjesnjanosty dźěłowy čas lutować. Po wupisanju bě jenož jenička firma poskitk wotedała. Tuž je techniski wuběrk gmejnskeje rady rozsudźił, zo ma zawod z Baršća připowěšak dodawać.
slv_Latn szl_Latn